Tietoturvan tärkeä hetki: 6 suurta yhdisti voimansa kyberrikollisuutta vastaan

*Cyber Threat Alliance koostuu nyt kuudesta suuresta tietoturvatoimijasta, jotka ovat yhdistäneet voimansa maailmanlaajuisten tietoturvauhkien kukistamiseksi. Voittoa tavoittelematon järjestö koostuu seuraavista yrityksistä: Check Point, Cisco, Fortinet, Intel Security, Palo Alto Networks ja Symantec.*

**Espoo 15. helmikuuta 2017** – Cyber Threat Alliance (CTA) ilmoitti RSA Conference -tapahtumassa San Franciscossa, että Check Point Software Technologies ja Cisco on nimetty liittoutuman uusimmiksi perustajajäseniksi. Kuuden suuren tietoturvatoimijan liittouma merkitsee uutta aikakautta tietoturva-alalle. Yritykset asettavat kilpailuasetelmansa sivuun yhteisen hyvän vuoksi ja jakavat uhkatietoa liittouman jäsenten kesken, jotta kunkin yrityksen asiakkaat ovat paremmin suojattuja. Liittouma pyrkii edistämään kriittisten IT-infrastruktuurien ja tietojärjestelmien turvallisuutta, saatavuutta, eheyttä ja tehokkuutta.

Vuonna 2014 perustetun Cyber Threat Alliance (CTA) -liittouman tavoitteena on toimia yhdessä globaalien tietoturvauhkien nopeaksi kukistamiseksi. Perustajajäsenet ovat yhdessä kehittäneet automatisoidun tiedonjakamisympäristön, joka tuo uhkahavainnot kaikkien jäsenyritysten saataville. CTA-yhteistyön tähän mennessä merkittävimpiin saavutuksiin lukeutuu satoja miljoonien edestä lunnaita keränneen [CryptoWall version 3](http://www.cyberthreatalliance.org/pr/pr-102915.html) -kiristyshaittaohjelman koodin murtaminen.

Voittoa tavoittelemattoman järjestön viralliset perustajajäsenet ovat Check Point, Cisco, Fortinet, Intel Security, Palo Alto Networks ja Symantec. Samalla RSA Conference -tapahtumassa ilmoitettiin, että Valkoisen talon entinen tietoturvajohtaja **Michael Daniel** on nimitetty CTA:n ensimmäiseksi puheenjohtajaksi. CTA:n hallituksessa istuu perustajajäsenten toimitusjohtajia ja ylintä johtoa.

Lue lisää Cyber Threat Alliancesta [Check Pointin blogista](http://blog.checkpoint.com/2017/02/14/cyber-threat-alliance).

Lue kansainvälinen tiedote [Cyber Threat Alliancen verkkosivuilta](https://cyberthreatalliance.org/pr/pr-021317.html).

**Lisätiedot ja haastattelupyynnöt:**

OSG Viestintä, Maija Rauha, [maija.rauha@osg.fi](mailto:maija.rauha@osg.fi), p. 0400 630 065.

**Seuraa Check Pointia:**

Check Pointin blogi: <http://blog.checkpoint.com/>

Twitter: [www.twitter.com/checkpointsw](http://www.twitter.com/checkpointsw)

Facebook: <https://www.facebook.com/checkpointsoftware>

YouTube: <http://www.youtube.com/user/CPGlobal>

**Check Point Software Technologies Ltd.**  
Check Point Software Technologies Ltd. ([www.checkpoint.com](http://www.checkpoint.com/)) on maailman suurin yksinomaan kyberturvallisuustuotteisiin keskittynyt yhtiö. Se on alan edelläkävijä ratkaisuillaan, joiden kyky havaita haittaohjelmat ja muut tunkeutujat sekä suojata asiakkaat kyberhyökkäyksiltä on ainutlaatuisen tehokas. Check Pointin täydellisen kattava tietoturva-arkkitehtuuri suojaa niin yritysverkot kuin mobiililaitteetkin, ja myös sen hallintajärjestelmä on kattava sekä intuitiivinen. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta. At Check Point, we secure the future.